Еди Маринов
Омръзна му

chitanka.info

Омръзна му да дири нов свят,

омръзна му да носи товара познат,

омръзна му от театър, от роли, от маски,

омръзна му и от лъжливи ласки

на хора, привидно усмихнати, весели,

а вътре — проядени, празни, изгнили.

Омръзна му и от това да бленува, сънува,

затова с гротескна усмивка започна с нож да римува.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.